**12-nji maksat. Sarp edişiň we önümçiligiň netijeli görnüşlerine geçirilmegini üpjün etmek.**

**12.4 wezipe. 2030-njy ýyla çenli himiki maddalaryň we olaryň hereket edýän döwrüniň bütin dowamynda ähli galyndylaryň ylalaşylan halkara ýörelgelerine laýyklykda ekologiýa taýdan rejeli peýdalanylmagyny gazanmak we olaryň adamlaryň saglygyna we daşky gurşawa ýaramaz täsirini peseltmiek üçin olaryň howa, suwa we topraga düşmegini azaltmak**

**12.4.1 görkeziji. Howply we beýleki himiki maddalar we galyndylar boýunça halkara köptaraplaýyn ekologiýa ylalaşyklary boýunça her bir ylalaşygyň talaplaryna laýyklykda maglumatlary bermek barada öz borçnamalaryny we borçlaryny ýerine ýetirýän ylalaşygyň taraplarynyň sany**

**Institusional maglumatlar**

**Gurama (guramalar):**

BMG daşky gurşaw (Birleşen Milletler Guramasynyň daşky gurşaw boýunça maksatnamasy)

**Konsepsiýalar we kesgitlemeler**

**Kesgitleme:**

Görkeziji aşakda getrilýän köptaraplaýyn tebigaty goraýyş ylalaşyklarynyň (KTGY) taraplarynyň (=olary tassyklan, kabul eden ýa-da elýeterlik alan ýurtlaryň) sanyna degişlidir:

1. Howply ýukleriň serhetüsti daşalyşyna we olaryň ýok edilişine gözegçtlik hakynda Bazel konwensiýasy (Bazel konwensiýasy);

2. Halkara söwdasynda aýry-aýry howply himiki maddalar we pestisidler babatynda deslapky esaslandyrylan ylalaşma düzgüni hakynda Rotterdam konwensiýasy (Rotterdam konwensiýasy);

3. Durnukly organiki hapalaýjylar hakynda Stokgolm konwensiýasy (Stokgolm konwensiýasy);

4. Ozon gatlagyna zyýan ýetirýän maddalar boýunça Monreal teswirnamasy (Monreal teswirnamasy);

5. Simap hakynda Minamat konwensiýasy (Minamat konwensiýasy),

Ylalaşyklaryň her biriniň talap edişi ýaly, KTGY-yň her biriniň sekretariatyna maglumat beren ýurtlaryň sany.

Zerur bolan maglumatlar:

**Bazel konwensiýasy[[1]](#footnote-1):**

1. Bir ýa-da birnäçe ygtyýarly edaralardan utgaşdyryjy bellemek;

2. Her ýylky milli nutuklary bermek.

**Rotterdam konwensiýasy:**

1. Ygtyýarly milli edarany (edaralary) we habarlaşmak üçin resmi adamlary bellemek;

2. Import hakynda jogaplary bermek.

**Stokgolm konwensiýasy**

1. Stokgolm konwensiýasy boýunça habarlaşmak üçin resmi adamlary we milli utgaşdyryjy merkezleri bellemek;

2. Durmuşa geçirmek boýunça milli meýilnamalary bermek;

3. Düzedişlere degişli, amala aşyrmak boýunça gaýtadan seredilen milli meýilnamany bermek;

4. Milli nutuklary bermek.

**Monreal teswirnamasy:**

1. Monreal teswirnamasyna (7-nji madda) laýyklykda ozon gatlagyny zyýan ýetirýän maddalary öndürmek we sarp etmek babatynda hasabatlylyga degişli talaplary berjaý etmek;

2. Monreal teswirnamasyna (4B madda) laýyklykda ygtyýarlylandyryş ulgamlary barada maglumat bermek.

**Minamat konwensiýasy:**

1. Konwensiýanyň 17-nji maddasyna laýyklykda, maglumatlary alyşmak üçin milli utgaşdyryjy merkezi bellemek;

2. Minamat konwensiýasynyň 21-nji maddasynyň talaplaryna laýyklykda milli nutuklary bermek.

**Esaslandyrma:**

Teklip edilýän görkeziji olaryň ýaşaýyş döwrüniň bütin dowamynda himiki maddalary we beýleki galyndylary ekologiýa taýdan esaslandyryp düzgünleşdirmegi üpjün etmegiň umumy maksadyna goşant goşýan borçnamalaryň berjaý edilmegine gönükdirilen prosese gözükdirilendir.

Ol gurşawlardaky himiki maddalaryň mukdaryny ölçemeýär we adamyň saglygyna we daşky gurşawa edilýän ýaramaz täsirlere mukdar taýdan baha bermeýär. Şeýle-de bolsa, KTGY adamyň saglygy we daşky gurşaw üçin has gaýragoýulmasyz meseleleri çözmek üçin işlenip taýýarlandy we kabul edildi we MES ornaşdyrylmagy netijesinde howa, suwa we topraga taşlanýan zyýanly galyndylary azaltmakda, şeýle hem önümlerde howply himiki maddalaryň bolmagy babatynda öňegidişlik gazanylar.

**Esasy düşünjeler:**

Taraplar: konwensiýany tassyklan, kabul eden ýa-da oňa elýeterlik alan ýurtlaryň sany.

Maglumat: Bazel konwensiýasynyň Taraplary tarapyndan onuň amala aşyrylyşyna gözegçiligi üpjün etmek üçin, Bazal konwensiýasynyň taraplary 13-nji maddanyň 3-nji bendinde göz öňünde tutulyşy ýaly, her ýyl milli nutuklary bermäge borçludyrlar. Nutuklar, hususan-da, howply galyndylaryň we beýleki eksport edilýän galyndylaryň mukdaryny, olaryň kategoriýasyny, häsiýetnamalaryny, barmaly ýerini, üstaşyr geçilýän islendik ýurdy we habarnama jogapda görkezilişi ýaly ýok etmegiň usulyny, olaryň kategoriýalaryna, häsiýetnamalaryna, gelip çykyşyna we ýok etmegiň usullaryna degişli howply galyndylaryň we beýleki galyndylaryň mukdaryny goşmak bilen, Taraplaryň gatnaşýan howply ýa-da beýleki galyndylaryň serhetüsti daşalyşy baradaky maglumatlary; howply galyndylary we beýleki galyndylary serhetüsti geçirmegiň we ýok etmegiň barşynda bolup geçen awariýalar baradaky, şeýle hem olary çözmek üçin görlen çäreler baradaky maglumatlary; ýok etmegiň özleriniň milli ýurisdiksiýalarynyň çäklerinde hereket edýän wariantlary baradaky maglumatlary we hasabatlylygyň formatyna laýyklykda beýleki maglumatlary öz içine almalydyr.

Rotterdam konwensiýasyna laýyklykda import baradaky jogaplar – bu Taraplar tarapyndan berlen, deslapdan esaslandyrylan ylalaşmak düzgüni bolan şertinde, olaryň Konwensiýanyň III goşundysynda sanalyp geçilen himiki maddalary import etmäge razylaşýandyklaryny görkezýän çözgütler. Rotterdam konwensiýasynyň 10-njy maddasynda III goşundyda sanalyp geçilen himiki maddalary import etmek babatynda Taraplaryň borçnamalary beýan edilýär.

Stokgolm konwensiýasyna laýyklykda, Tarap Konwensiýanyň düzgünlerini amala aşyrmak üçin özüniň kabul eden çäreleri we Konwensiýanyň maksatlaryna ýetmekde şeýle çäreleriň netijeliligi barada habar bermäge borçludyr. Milli nutuklara A goşundyda we B goşundyda sanalyp geçilen himiki maddalaryň her biriniň öndürilýän, import we eksport edilýän umumy möçberi barada maglumatlar ýa-da şular ýaly maglumatlara berilýän oýlanyşykly bahalar goşulýar; we munuň iş ýüzünde mümkin bolan derejesinde şunuň ýaly her bir maddanyň import edilen döwletleriniň we şunuň ýaly her bir maddanyň eksport edilen döwletleriniň sanawy goşulýar. Stokgolm konwensiýasynyň çäklerinde amala aşyrmagyň milli meýilnamasy Tarapyň Konwensiýa boýunça borçnamalary nähili ýerine ýetirjekdigini we şeýle meýilnamany ornaşdyrmak üçin edýän tagallalaryny düşündirýän meýilnamadan ybaratdyr (7-nji madda). Konwensiýa girizilen düzedişlerden ýa-da oňa goşundylardan gelip çykýan borçnamalardaky üýtgetmelere, mysal üçin, Konwensiýa degişli goşundylar täze goşunda bolan mahalynda, Tarap özüniň amala aşyrmak meýilnamasyna sereder we täzelär hem-de Konwensiýanyň 1 (b) bendine laýyklykda (SK-1/12 çözgüdiň goşundysynyň 7-nji bendine laýyklykda) Konwensiýa düzedişler güýje girenden soň iki ýylyň dowamynda Taraplaryň Konferensiýasyna täzelenen meýilnamany iberer.

**Teswirler we çäklendirmeler:**

Bäş konwensiýanyň talaplaryna laýyklykda, maglumatlary bermek dürli wagtda amala aşyrylýar. Şol sebäbe görä, şu görkeziji boýunça hasabatlylyk bäş ýyllyk döwürlere (sikl) meýilleşdirilendir, bu bolsa Taraplaryň ähli konwensiýalaryň çäklerinde maglumatlary bermek baradaky ylalaşyklara laýyk gelýändigini belläp almaga mümkinçilik berýär.

Minamat konwensiýasy üçin hasabatylygyň berilmegi möhletleriniň ylalaşylmandygyna üns bermegi haýyş edýäris.2020-nji ýyla çenli haýsydyr bir hasabatlylygyň gerek bolup biljekdigi ýa-da däldigi, 2030-njy ýyla çenli näçe gezek hasabatlylyk berilmelidigi kesgitlenen däldir. Şeýlelikde, Minamat konwensiýasy sanawa goşuldy, emma ol boýunça hasabatlylyk geljekde ara alnyp maslahatlaşylmaga degişlidir.

**Usulyýet**

**Hasaplama usuly:**

Indiki usulyýetde 2017-nji ýylda 2010-2014-nji ýyllar aralygyndaky hasabat döwri üçin, 2020-nji ýylda 2015-2019-njy ýyllar aralygyndaky döwür üçin, 2025-nji ýylda 2020-2024-nji ýyllar aralygyndaky döwür üçin we 2030-njy ýylda 2025-2029-njy ýyllar aralygynda döwür üçin hasabatlylyk bermek meýilleşdirilýär. Hasabatlylygyň parametrleri şulary öz içine alýar:

Ýurduň bahalary konwensiýalaryň Sekretariatyna iberilýän maglumatlaryň möçberine baglydyr we şu görnüşde hasaplanýar (we sekretariatlar tarapyndan berilýär):

**Bazel konwensiýasy:**

1. Bir ýa-da birnäçe edaradan utgaşdyryjy bellemek (1 ball);

2. Hasabat döwri üçin ýyllyk milli hasabatlary bermek (hasabat üçin 1 ball).

**Rotterdam konwensiýasy:**

1. Ygtyýarly milli edarany (edaralary) we habarlaşmak üçin resmi adamlary bellemek (1 ball);

2. Hasabat döwri üçin import baradaky jogaplary bermek (import jogaby üçin 0,2 ball).

**Stokgolm konwensiýasy**

1. Stokgolm konwensiýasy boýunça habarlaşmak üçin resmi adamlary we milli utgaşdyryjy merkezleri bellemek (1 ball);

2. Amala aşyrmak boýunça milli meýilnamaary bermek (ball);

3. Hasabat döwrüniň dowamynda Taraplaryň Konferensiýasynda kabul edilen dizedişlere degişli durmuşa geçirmek boýunça gaýtadan seredilen milli meýilnamany bermek (gaýtadan seredilen we täzelenen Meýilnama üçin 1 ball)[[2]](#footnote-2);

**Monreal teswirnamasy:**

1. Monreal teswirnamasyna (7-nji madda) laýyklykda ozon gatlagyny zyýan ýetirýän maddalary öndürmek we sarp etmek babatynda hasabatlylyga degişli talaplary berjaý etmek (15 ball);

2. Monreal teswirnamasyna (4B madda) laýyklykda ygtyýarlylandyryş ulgamlary barada maglumat bermek 95 ball).

**Minamat konwensiýasy[[3]](#footnote-3):**

1. Milli utgaşdyryjy merkezi bellemek (17-nji madda) (5 ball);

2. Milli nutuklary bermek (21-nji madda) (15 ball).

|  |  |  |  |  |
| --- | --- | --- | --- | --- |
|  | **Konwensiýa** | **Elýeter ballar (ap – available points)** | **Bir ýylky ballar [p(t) – points (t)]** | **Ýurduň serişdesi (cs – country source)** |
| **a** | Bazel konwensiýasy |  |  | [p(t1)]+[p(t2)]+[p(t3)]+[p(t4)]+[p(t5)]/ap |
| **b** | Rotterdam konwensiýasy |  |  |  |
| **c** | Stokgolm konwensiýasy |  |  |  |
| **d** | Monreal teswirnamasy |  |  |  |
| **e** | Minamat konwensiýasy |  |  |  |

Jemi görkeziji göterimlerde aňladylan ähmiýet bolup durýar, bu ýerde 100% ýurduň gatnaşyjy bolup durýan KTGY hasabatlylygy bermek boýunça borçnamalara laýyklygyň iň ýokary derejesi, 0% şu borçnamalaryň berjaý edilişiniň iň pes derejesi bolup durýar.

**Bölme:**

Görkeziji ýurduň derejesinde elýeterdir.

Görkeziji Konwensiýalar boýunça bölünip bilner, bäş Konwensiýa boýunça maglumatlary bermegiň ortaça koeffisientine goşmaça.

**Ýok bolan görkezijileri işlemek:**

*Ýurduň derejesinde*

Ýok bolan görkezijiler goşulmady.

*Sebit we global derejelerde*

Ýok bolan görkezijiler goşulmady.

**Sebitleýin görkezijiler:**

Birleşdirme usullary, ser. şu salgylanma boýunça:

http://pre-uneplive.unep.org/media/docs/graphs/aggregation\_methods.pdf.

**Deň gelmezlikleriň çeşmeleri:**

**Maglumat çeşmeleri**

**Beýan etme:**

1. Bazel konwensiýasy: milli utgaşdyryjy merkezler, her ýylky milli nutuklar üçin elektron hasabatlylyk ulgamy;

2. Rotterdam konwensiýasy: habarlaşmak üçin resmi adamlar, import barada jogaplar üçin DED (deslapky esaslandyryş ylalaşygy düzgüni) boýunça görkeziji;

3. Stokgolm konwensiýasy: habarlaşmak üçin resmi nokatlar; her dört ýyldan milli nutuklar üçin elektron hasabatlylyk ulgamy, amala aşyrmagyň milli meýilnamalary;

4. Monreal teswirnamasy: milli utgaşdyryjy merkezler;

5. Minamat konwensiýasy: milli utgaşdyryjy merkezler.

**Ýygnamak işi:**

Maglumatlar Bazel, Rotterdam we Stokgolm konwensiýalarynyň sekretariaty tarapyndan Bazel konwensiýasy boýunça ulgaşdyryjy merkezlerden, Rotterdam konwensiýasy boýunça habarlaşmak üçin resmi adamlardan, Stokgolm konwensiýasy boýunça habarlaşmak üçin resmi adamlardan, Monreal teswirnamasy boýunça milli utgaşdyryjy merkezlerden ozon boýunça sekretariat tarapyndan, şeýle hem Minamat konwensiýasynyň sekretariaty tarapyndan Minamat konwensiýasy boýunça milli utgaşdyryjy merkezlerden ýygnalýar.

**Maglumatlaryň elýeterliligi**

**Beýan etme:**

1. Bazel konwensiýasy: 185 Tarap;

2. Rotterdam konwensiýasy: 180 Tarap;

3. Stokgolm konwensiýasy: 156 Tarap;

4. Monreal teswirnamasy üçin utgaşdyryjy merkezler: 197 Tarap;

5. Minamat konwensiýasy: häzirki wagtda 35 Tarap.

**Wagt hatarlary:**

Şu görkeziji boýunça hasabatlylyk bäş ýyllyk döwür boýunça berler.

1. Hasabatlylygyň birinji binýatlyk döwri, 2017-nji ýylda: 2010-njy ýyldan 2014-nji ýyllar aralygyndaky döwürde ýygnalan maglumatlar;

2. Hasabatlylygyň ikinji döwri, 2020-nji ýylda: 2015-nji ýyldan 2019-njy ýyllar aralygynda ýygnalan maglumatlar;

3. Hasabatlylygyň üçünji döwri, 2025-nji ýylda: 2020-nji ýyldan 2024-nji ýyllar aralagynda ýygnalan maglumatlar;

4. Hasabatlylygyň dördünji döwri, 2030-nji ýylda: 2025-nji ýyldan 2029-njy ýyllar aralagynda ýygnalan maglumatlar.

**Senenama**

**Maglumatlary ýygnamak:**

1. Hasabatlylygyň birinji döwri: 2017-nji ýyl;

2. Hasabatlylygyň ikinji döwri: 2020-nji ýyl;

3. Hasabatlylygyň üçünji döwri: 2025-nji ýyl;

4. Hasabatlylygyň dördünji döwri: 2030-njy ýyl.

**Maglumatlary çap etmek:**

1. Hasabatlylygyň birinji döwri: 2010-2014-nji ýyllar;

2. Hasabatlylygyň ikinji döwri: 2015-2025-nji ýyllar;

3. Hasabatlylygyň üçünji döwri: 2020-2024-nji ýyllar;

4. Hasabatlylygyň dördünji döwri: 2024-2029-njy ýyllar.

**Maglumatlar bilen üpjün edijiler**

1. Bazel konwensiýasy boýunça utgaşdyryjy merkezler we ygtyýarly edaralar (185 Tarap);

2. Rotterdam konwensiýasy boýunça bellenen milli edaralar we habarlaşmak üçin resmi adamlar (180 Tarap);

3. Stokgolm konwensiýasy boýunça habarlaşmak üçin resmi adamlar we milli utgaşdyryjy merkezler (156 Tarap);

4. Monreal şertnamasy boýunça utgaşdyryjy merkezler (197 Tarap);

5. Minamat konwensiýasy boýunça maglumatlary alyşmak üçin utgaşdyryjy merkezler we milli utgaşdyryjy merkezler (häzirki wagtda – 35 Tarap).

**Maglumatlary düzüjiler**

1. Bazel, Rotterdam we Stokgolm konwensiýalarynyň sekretariaty ;

2. Ozon boýunça sekretariat;

3. Minamat konwensiýasynyň sekretariaty.

**Salgylanmalar**

URL:

Salgylanmalar:

**Baglanyşykly indikatorlar**

Görkezijiler 12.4.2, 12.5.1, 3.9.1, 3.9.2 и 3.9.3.

1. Aşakda görkezilen parametrler Taraplaryň, milli şertlere garamazdan, Sekretariata maglumatlary bermek boýunça borçnamalaryna esaslanýar. Diňe milli şertleriň esasynda Sekretariata habar berilmeli başga maglumatlar: howply galyndylaryň mümkin bolan milli kesgitlemeleri, Bazel konwensiýasynyň çäklerinde 11-nji madda boýunça mümkin bolan ylalaşyklar ýa-da Stokgolm konwensiýasyna laýyklykda mümkin bolan kadadan çykmalar – goşulmaz, sebäbi Sekretariat maglumatlary bermek boýunça borçnamalaryny ýerine ýetirilendigine ýa-da Taraplaryň şu hukukdan peýdalanmazlyk mümkinçiliginden peýdalanandygyna baha berip bilmeýär. [↑](#footnote-ref-1)
2. Olar üçin Stokgolm konwensiýasyna girizilen düzedişler hökmany bolup duran Taraplar babatynda ulanylýar. Düzedişler bilen bagly bolmadyk Taraplar, ýatlatmazdan, her bir şunuň ýaly düzediş üçin bir ball alýarlar. [↑](#footnote-ref-2)
3. Häzirki pursatda Minamat konwensiýasynyň maglumatlarynyň elýeter däldigine üns beriň. Hasabatlylygyň berilmeli möhletleri heniz kesgitlenmedi. [↑](#footnote-ref-3)